**Stimați turiști,**

***Vă mulțumim că ați ales să călătoriți cu compania noastră și vă dorim o vacanță minunată!***

**IMPORTANT!**

1. Înainte de călătoria dumneavoastra, verificați cerințele pentru intrarea pe teritoriul Republicii Unite Tanzania pe site-ul Ministerului Afacerilor Externe al României la următorul link: <https://www.mae.ro/travel-conditions>

Cetățenii români care doresc să călătorească în Republica Unită Tanzania (inclusiv **Zanzibar)** **nu au nevoie de viză** pentru o perioadă maximă de 90 de zile.

**Înainte de plecare, vă rugăm să vă asigurați că detineți următoarele documente:**

* bilete de avion dus-întors
* pașaport valabil minimum 6 luni de la data intrării în țară
* voucher de cazare
* polița de asigurare (insistent recomandată)
* dovada deținerii de resurse financiare (ex: extras de cont, carte de credit, cec-uri de călătorie etc.)
* în cazul în care călătoriți cu un copil sub 18 ani: Un minor care călătorește singur, cu o persoană care nu este părinte/tutore sau cu un singur părinte trebuie să dețină o procură notarială de acord parental, pentru a putea părăsi țara, cat si certificatul copilului. Detalii complete puteți găsi [aici](https://www.politiadefrontiera.ro/ro/main/pg-conditii-de-iesire-din-tara-pentru-cetatenii-romani-minori-59.html).
* începând cu data de 1 octombrie 2024 - să prezinte **asigurarea medicală** pentru călătorie emisă de Zanzibar Insurance Corporation ([https://visitzanzibar.go.tz/](https://visitzanzibar.go.tz/" \t "_blank)) – documentul este **obligatoriu** pentru intrarea în Zanzibar

De  la 1 Octombrie 2024, accesul străinilor nerezidenți în Zanzibar este permis pe insulă doar cu condiția deținerii unei **asigurării medicale de călătorie** emise de Zanzibar Insurance Corporation. Asigurarea este valabilă pe teritoriul Tanzaniei și Zanzibar pentru o perioadă de 92 de zile și va putea fi achiziționată prin intermediul portalului [https://visitzanzibar.go.tz/](https://visitzanzibar.go.tz/" \t "_blank), contra sumei de 44 USD/persoană. După achitare, sistemul va emite un cod QR, ce va trebui prezentat autorităților din Zanzibar în punctele de control pentru accesul pe insulă (similar verificărilor pe timpul pandemiei COVID-19) și reprezentanților companiilor aeriene în cadrul procedurilor de îmbarcare cu destinația Zanzibar. Mai multe detalii privind asigurarea pot fi consultate pe portalul <https://visitzanzibar.go.tz/>, la secțiunea <https://visitzanzibar.go.tz/faqs>.

Nu există vaccinuri obligatorii a căror confirmare prin certificat să fie solicitată la intrarea în Republica Unită a Tanzaniei, dacă deplasarea a avut loc direct din România sau cu escală în aeroporturi din Europa.

**În contextul incidenței crescute a cazurilor de malarie în Tanzania,**vă recomandăm ca înainte de efectuarea deplasării, cu 4-6 săptămâni, să vă adresați medicului de familie sau medicului specialist, în vederea obținerii tuturor informațiilor necesare în acest context și stabilirea unor eventuale scheme de tratament profilactic.

Pentru mai multe detalii și recomandări, vă rugăm să consultați informațiile disponibile pe site-ul Institutului Național de Sănătate Publică (INSP) – [https://insp.gov.ro/download/malaria-recomandari-pentru-calatori/](https://insp.gov.ro/download/malaria-recomandari-pentru-calatori/" \t "_blank).

Recomandăm însă cu **insistență**vaccinarea împotriva **febrei galbene,**precum şi împotriva **febrei tifoide, hepatitei A și B, difteriei şi poliomielitei.**

De asemenea, vă recomandăm să procurați din timp un *kit-medical împotriva malariei* și să aveți în vedere măsuri de protecție împotriva țânțarilor, cum ar fi spray-uri, plase sau aparate electrice.

Nu în ultimul rând, conform recomandărilor INSP, este necesar ca, la întoarcerea din călătorie, să vă prezentați la un spital (secție) de boli infecțioase, în vederea efectuării de analize specifice evidențierii unor eventuali paraziți și pentru luarea în evidență.

**ATENȚIE**! Perioada de incubație a unor paraziți poate fi de până la 12 luni, în funcție de tipul și de modul de transmitere a bolii.

De asemenea, vă recomandăm ca înaintea călătoriei să consultați recomandările disponibile pe site-ul Centrului Național de Supraveghere și Control al Bolilor Transmisibile – secțiunea **Sfaturi pentru călători:**<https://www.cnscbt.ro/index.php/sfaturi-pentru-calatori>

**Pe perioada călătoriei în Republica Unită a Tanzaniei se impune încheierea unor asigurări de călătorie, medicale și de viață, care să permită inclusiv evacuarea pe cale aeriană, atât în cazul unor calamități/dezastre/crize, cât și în scopuri medicale, pentru tratament în clinici specializate din alte state din regiune.**

Transportul substanțelor halucinogene sau a stupefiantelor este considerat infracțiune deosebit de gravă împotriva statului și se pedepsește cu închisoarea.

Este interzisă intrarea/ ieşirea (de) pe teritoriul Republicii Unite Tanzania cu o sumă mai mare de 10.000 USD, fără a fi declarată la organele vamale.

Este interzisă introducerea pe teritoriul Republicii Unite Tanzania a pungilor de plastic, această țară alăturându-se în anul 2019 inițiativei de reducere a poluării cu plastic.

De asemenea, se interzice, la intrarea/ ieşirea din acest stat, transportul bunurilor de proveniență animală: fildeș, piele, gheare, colți etc.

Trebuie să obțineți și să tipăriți toate documentele în prealabil, Coral Travel nu eliberează documente la aeroport.După primirea documentelor, citiți cu atenție conținutul, verificați greutatea maximă a bagajelor incluse per pasager, verificați numele și toate datele.

• Administraţia Naţională a Vămilor – [www.customs.ro](http://www.customs.ro)

• Poliţia de frontieră romană – [www.politiadefrontiera.ro](http://www.politiadefrontiera.ro)

**Începutul călătoriei**

**Vă rugăm să verificați personal orarul de zbor cu o zi înainte de plecare împreună cu consultantul dumneavoastră.** Pasagerii aflați sub influența alcoolului sau a drogurilor nu au permisiunea să se îmbarce la bord.

1. Vă rugăm să vă familiarizați în prealabil cu regulile de transport al bagajelor de cală și de mână.

2. În conformitate cu reglementările internaționale de transport aerian și (sau) cerințele aeroporturilor/transportatorilor, pasagerul trebuie să ajungă la aeroportul de plecare pentru check-in și predarea bagajelor, cu minimum 2,5 ore înainte de decolarea avionului.

3. Este necesară înregistrarea pentru zbor în mod independent (check-inul se încheie cu 60-40 de minute înainte de plecare, în urma acestuia pasagerul primește cartea de îmbarcare).

Reprezentantul companiei aeriene vă va elibera o carte de îmbarcare și o etichetă de bagaj, pe care trebuie să le păstrați până la sfârșitul zborului. Dacă pasagerul nu a sosit la timp pentru înregistrare, compania aeriană are dreptul să nu-l accepte la bordul aeronavei.

O garanție necondiționată pentru un pasager al unui zbor este plecarea (dus și întors) în ziua și destinația determinate de condițiile pachetului rezervat. Orarul de zbor, compania aeriană, tipul aeronavei, clasa de plasare în cabina aeronavei (în cazul unei modificări a aspectului aeronavei sau a transportatorului) și aeroportul de sosire/plecare din destinație pot suferi modificări.

Agenția de turism de la care ați cumpărat pachetul trebuie să verifice informațiile operaționale actualizate și ora exactă a plecării cu tour-operatorul sau pe site-ul oficial al companiei aeriene si/sau al aeroportului de decolare.Vă recomandăm să luați inițiativa și să clarificați personal cu agenția dvs. corectitudinea datelor de transport aerian și orarul de zbor, cu 24 de ore înainte de data programată de plecare. Daca ati achizitionat serviciile de transfer, partenerul local vă va informa despre o eventuală modificare a orei zborului de întoarcere. Dacă nu ați primit informațiile sau dacă vă îndoiți de corectitudinea acestora, contactați imediat agenția dvs. de turism sau linia de urgență specificată pe voucherul de călătorie.

Vă atragem atenția, dacă pachetul de servicii nu include serviciul „transfer la hotel în țara de destinație” sau ați achiziționat un serviciu separat de transport aerian, notificarea eventualelor modificări ale datelor de zbor se realizează de către turoperator exclusiv la adresa agenției de turism de la care ați cumpărat pachetul. Turoperatorul nu deține datele de contact ale turiștilor, așa că nu vă poate furniza aceste informații direct. Vă recomandăm insistent să clarificați informațiile despre ora de plecare nu mai devreme de o zi înainte de data planificată a plecării, cu agenția dvs. de turism.

Operatorul de turism nu este responsabil pentru riscurile nesincronizării zborurilor cu conexiune (escală). Atunci când alegeți un zbor cu escală, vă recomandăm să alegeți un tarif care vă permite să schimbați sau să anulați un bilet fără pierderi financiare semnificative. Vă recomandăm să alegeți un timp mai lung pentru tranzit.

În cazul neprezentării unui pasager (regula NO SHOW) la un zbor de pe un aeroport din România, întreaga rută (inclusiv zborul de întoarcere) poate fi anulată de către transportator, fără nicio notificare prealabilă.

Companiile aeriene stabilesc în mod independent regulile pentru alimente și băuturi la bord, în majoritatea cazurilor zborurile comerciale prevăd absența alimentelor și (sau) băuturilor în timpul unui zbor care durează mai puțin de cinci ore sau acestea pot fi achizitionate contra cost in timpul zborului. Vă rugăm să clarificați aceste informatii privind serviciile de catering la bord, precum și problema transportului bagajelor speciale și a animalelor, atunci când cumpărați un pachet, inclusiv cu compania aeriană. În cazul unei schimbări a companiei aeriene transportatoare sau a tipului de aeronavă, limita de greutate a bagajelor inclusă în bilet se poate modifica.

**După sosirea în Zanzibar**

Trebuie să treceți individual prin controlul pașapoartelor, zona vamală și să vă recuperați personal bagajele.Depuneți imediat eventualele reclamații în privința stării bagajelor la biroul companiei aeriene care a operat zborul dumneavoastră. În cazul unei întârzieri a sosirii bagajelor, informați compania locală. Acest lucru este necesar pentru a conveni asupra posibilității de a fi așteptați la transfer, dacă aveți acest serviciu inclus.În cazul unui transfer de grup, pentru a evita neplăceri create celorlalți participanți, timpul de așteptare al unui turist întârziat este limitat.

Doar in cazul in care ati achizitionat si serviciile de transfer:

La ieșirea din aeroport veți fi întâmpinați de reprezentantii companiei locale **GOGO Zanzibar** cu pancarte **CORAL TRAVEL**.Numele companiei partenere cat si numerele de telefon si adresele sunt trecute pe voucher. Dupa ce prezentati voucherul spre verificare veți fi apoi îndrumați către vehiculul dumneavoastra de transfer.

Telefon de urgenta 24/7: +255 777 074 390 - Habib.

**În hotel**

In conformitate cu regulile internationale cazarea la hotel are loc dupa orele 14:00 (P.M) iar check out ul pana in orele 12:00 (P.M) indiferent de orarul de zbor existent.

Unele hoteluri isi rezerva dreptul de a retine un deposit care este achitat de catre turist la receptiile acestora. Depozitul este recuperat in ziua check out ului (in cazul in care turistul nu are nimic de achitat).

De asemenea, hotelurile isi rezerva dreptul de a solicita un depozit suplimentar in cazul in care suma a fost depasita.

Toți turiștii, indiferent de cetățenie, plătesc o taxa de infrastructură în momentul check inului la hotel. Valoarea taxei depinde de categoria hotelului:

|  |  |
| --- | --- |
|  |  |
| **Categorie Hotel** | **Taxa Turistica** |
| 5\* & 4\* | **5 USD persoana** (adult sau copil, indiferent de varsta)/**zi** |
| 3\* & 2\* | **4 USD persoana** (adult sau copil, indiferent de varsta)/**zi** |
| 1\* | **2 USD persoana** (adult sau copil, indiferent de varsta)/**zi** |

**În ziua returului în România**

Doar in cazul in care ati achizitionat si serviciile de transfer:

Cu o zi înainte de zborul de întoarcere veti fi contactati de catre un reprezentant **GOGO Zanzibar** si veti primi informatiile referitoare la transferul de retur. De asemenea, puteti verifica aceste informatii si cu receptia hotelului.Vă rugăm să așteptați în fața hotelului (sau in locul indicat de reprezentantul GoGo Zanzibar ) la ora specificată, deoarece șoferul de autocar/mașină nu va putea intra în hotel pentru a vă căuta.Vă rugăm să părăsiți camera la timp și să nu întârziați la transfer. La ieșirea din hotel este necesar să se plătească eventualele servicii suplimentare (folosirea mini-barului, telefonului etc.).

**GOGO Zanzibar**

P.O. Box 3182 Stone Town, Mbweni – Zanzibar

Tel: (+255)774261262 / (+255)777074390 Habib

Reprezentarea diplomatică şi consulară a României în Republica Unită a Tanzaniei  este asigurată de **Ambasada României în Nairobi/Republica Kenya**. În situații de urgență, Ambasada României în Republica Kenya poate fi contactată la **numărul de urgență +254 708 368303.**

De asemenea, în calitate de cetăţean al Uniunii Europene, puteţi solicita, în caz de necesitate, eliberarea unui titlu de călătorie în vederea întoarcerii în ţară, din partea misiunilor diplomatice ale țărilor UE cu sediul în Dar Es Salaam.

Recomandăm tuturor cetățenilor români să-și anunțe prezența în Republica Unită a Tanzaniei la Ambasada României în Republica Kenya, fie prin intermediul platformei [www.econsulat.ro](http://www.econsulat.ro/" \t "_blank), fie folosind adresa de e-mail [nairobi.consul@mae.ro](mailto:nairobi.consul@mae.ro),  comunicând următoarele date: nume, prenume, data nașterii şi numărul de telefon mobil.

**Vacanta placuta!**